ΓΡΑΠΤΗ ΕΡΩΤΗΣΗ E-1101/00

υποβολή: Graham Watson (ELDR) προς την Επιτροπή

(7 Απριλίου 2000)

Θέμα: Ασφάλεια των τροφίμων και προβιοτικές ουσίες στα πουλερικά

Κατά τα τελευταία δύο έτη, ένα μείζον έργο που διεξάγεται στο Κτηνιατρικό Κέντρο του Leahurst του Πανεπιστημίου του Λίβερπουλ κατέδειξε ότι είναι δυνατόν να μειωθούν αισθητά οι παθογόνοι παράγοντες που προξενούν ανησυχία για τον ανθρώπινο οργανισμό μέσω της χρήσεως μίας προβιοτικής ουσίας, της Προτεξίνης. Το έργο αυτό χρηματοδοτήθηκε εν μέρει από την Επιτροπή μέσω του βρετανικού Υπουργείου Εμπορίου και Βιομηχανίας.

Επί του παρόντος, η Επιτροπή δεν μπορεί να λάβειπόψη της τις επιπτώσεις της Προτεξίνης εξαιτίας της απόψεώς της ότι οι προβιοτικές ουσίες δεν πρέπει να περιέχουν περισσότερα από δύο είδη μικροοργανισμών.

Θα μπορούσε η Επιτροπή να επανεξετάσει τη διάταξη αυτή ώστε να μην αποκλείονται, χωρίς να διεξάγονται οι κατάλληλες έρευνες, τα δυνάμει οφέλη των προβιοτικών ουσιών που περιέχουν περισσότερα από δύο είδη μικροοργανισμών;

Απάντηση του κ. Byrne εξ ονόματος της Επιτροπής

(7 Ιουλίου 2000)

Η οδηγία 70/524/ΕΟΚ του Συμβουλίου της 23ης Απριλίου 1970 περί των προσθέτωνλών στη διατροφή των ζώων(1) απαιτεί τη χορήγηση κοινοτικής άδειας πριν από τη χρήση και τη διάθεση στο εμπόριο οποιασδήποτε πρόσθετης ύλης στις ζωοτροφές.

Οι φάκελοι της προτεξίνης εκτιμήθηκαν για πρώτη φορά στο πλαίσιο της οδηγίας 93/113/ΕΚ του Συμβουλίου της 14ης Δεκεμβρίου 1993 σχετικά με τη χρησιμοποίηση και την εμπορία των ενζύμων, των μικροοργανισμών και των παρασκευασμάτων τους στις ζωοτροφές(2). Ο στόχος της οδηγίας ήταν να καταρτιστεί κατάλογος των ενζύμων, των μικροοργανισμών και των παρασκευασμάτων τους που χρησιμοποιούνται στα κράτη μέλη χωρίς επίσημη έγκριση, να εκτιμηθούν οι αντίστοιχοι φάκελοι και να δοθεί άδεια σε όσα προϊόντα τηρούν τις προδιαγραφές της οδηγίας 70/524/ΕΟΚ και της οδηγίας 87/153/ΕΟΚ του Συμβουλίου της 16ης Φεβρουαρίου 1987 για τον καθορισμό κατευθυντηρίων γραμμών για την αξιολόγηση των πρόσθετωνλών που χρησιμοποιούνται για τη διατροφή των ζώων(3), όπως τροποποιήθηκε για τελευταία φορά από την οδηγία 94/40/ΕΚ της Επιτροπής της 22 Δεκεμβρίου 1994(4).

Οι φάκελοι της προτεξίνης εκτιμήθηκαν στη διάρκεια του 1996. Σύμφωνα με την ομάδα των εθνικών εμπειρογνωμόνων που ήταν επικεφαλής της εκτίμησης, κανένα από τα 9 προϊόντα προτεξίνης δεν τηρούσε τις προϋποθέσεις των άρθρων 2 και 7 της οδηγίας 70/524/ΕΟΚ και κανένας από τους φακέλους δεν ήταν σύμφωνος με τις προδιαγραφές της οδηγίας 87/153/ΕΟΚ. Τα μέλη της μόνιμης επιτροπής για τη διατροφή των ζώων επικύρωσαν επίσημα τα συμπεράσματα της ομάδας εμπειρογνωμόνων στις 6 Μαΐου 1997.

Αν η χορηγός εταιρία ετοιμάσει ένα φάκελο για την προτεξίνη που θα είναι σύμφωνος με την οδηγία 70/524/ΕΟΚ του Συμβουλίου, όπως τροποποιήθηκε για τελευταία φορά από την οδηγία 96/51/ΕΚ του Συμβουλίου της 23ης Ιουλίου 1996(5) και θα αποδεικνύει την ύπαρξη ευεργετικών αποτελεσμάτων για τη ζωική παραγωγή ή για τα ζωικά προϊόντα, ο φάκελος θα αξιολογηθεί ανεξάρτητα εφόσονποβληθεί στην Επιτροπή και στα κράτη μέλη σύμφωνα με τις διατάξεις του άρθρου 4 παράγραφοι 1 και 2 της οδηγίας 96/51/ΕΚ.

(1) ΕΕ L 270 της 14.2.1970.

(2) ΕΕ L 334 της 31.12.1993.

(3) ΕΕ L 64 της 7.3.1987.

(4) ΕΕ L 208 της 11.8.1994.

(5) ΕΕ L 235 της 17.9.1996.